# Mehrgarh

| Historija Indijskog potkontinenta        |
| --- |
| Kameno doba | 70.000–7000. pne.
 |
| Mehrgarhska kultura | 7000–3300. pne.
 |
| Civilizacija Doline Inda | 3300–1700. pne.
 |
| Kasna harappanska kultura | 1700–1300. pne.
 |
| Vedska civilizacija | 1500–500. pne.
 |
| Dinastija Kuruu | 1200–316. pne.
 |
| Maha Džanapade | 700–300. pne.
 |
| Carstvo Magadha | 684–26. pne.
 |
| - Dinastija Shishunaga | - 684–424. pne.
 |
| - Dinastija Nanda | - 424–321. pne.
 |
| - Maurijska dinastija | - 321–184. pne.
 |
| - Dinastija Sunga | - 184–73. pne.
 |
| Srednja kraljevstva | 232. pne.–1279
 |
| - Kraljevstvo Satavahana | - 230. pne.–199
 |
| - Indo-Grci (Yavanas) | - 180. pne.–10
 |
| - Indo-Skiti (Sake) | - 110–10. pne.
 |
| - Kushanski imperij | - 1–375
 |
| - Indo-parti (Pahlave) | - 20–100
 |
| - Imperij Gupta | - 240–550
 |
| - Kraljevstvo Pallava | - 275–901
 |
| - Dinastija Chalukya | - 543–1200
 |
| - Kraljevstvo Pandyan | - 560–1365
 |
| - Imperij Harsha | - 606–648
 |
| - Imperij Chola | - 848–1279
 |
| Rana islamska carstva | 979–1596
 |
| - Ghaznavidski imperij | - 979–1160
 |
| - Sultanat Delhi | - 1210–1526
 |
| - Deccanski Sultanati | - 1490–1596
 |
| Imperij Hoysala | 1040–1346
 |
| Imperij Vijayanagara | 1336–1565
 |
| Mughalska era | 1526–1707
 |
| Marathski imperij | 1674–1761
 |
| Kolonijalna era | 1757–1947
 |
| Moderna Indija | 1947 do danas
 |
| **Opće historijeIndija** · **Pakistan** · **BangladešŠri Lanka** · **Nepal** · **Butan** · **Maldivi** |
| **Regionalne historije** Punjab · Južna Indija · Assam Regije Pakistana · Sindh · Bengal
 |
| **Posebne historije** Kronologija · Drevna Indija · Dinastije · Ekonomija Pomorstvo · Vojska . Matematika Nauka i tehnologija · Jezik
 |
| Ova kutijica: pogledaj • razgovor • uredi |

**Mehrgarh** je bilo drevno naselje u južnoj Aziji koje danas predstavlja jedno od najvažnijih arheoloških nalazišta na temelju koga se proučavaju najstarija neolitska naselja u regiji. Ostaci naselja se nalaze u Baludžistan u Pakistanu, na ravnici Kachi između Prijevoj Bolan, zapadno od doline Inda i između današnjih gradova Quetta, Kalat i Sibi.

Mehrgarh se nekada naziva najstarijim poznatim poljoprivrednim naseljem Južne Azije, što se temelji na arheološkim iskapanjima iz 1974 (Jarrige et al). Najstariji dokazi o naselju su datirani na 7000. g.pne.. Također se navodi zbog najstarijih dokaza o grnčarstvu u Južnoj Aziji. Arheolozi dijele naselje o nekoliko vremenskih perioda.

Kalkolitski stanovnici Mehrgarha su također imali kontakte sa današnjim sjevernim Afganistanom, sjeveroistočnim Iranom pa čak i južnim dijelovima Centralne Azije (B.B. Lal 1997: 287).

## Mehrgarhski period I

Mehrgarhski period I 7000 - 5500. pne., bio je neolitski i akeramički (tj. bez korištenja grnčarije). Najraniji oblik poljoprivrede se razvio od polunomadskih naroda koji su uzgajali biljke kao što su pšenica i ječam odnosno životinje kao što su ovce, koze i krave. Naselje je osnovano s jednostavnim blatnim zgradama s četiri interne pod-podjele. Brojni grobovi su pronađeni, s mnogim rafiniramim dobrima kao što su košare, alat o kamena i kosti, ogrlice, narukvice, privjesci i povremene žrtve životinja, s time da je veći broj dobara ostavljan u grobove muškaraca. Ukrasi od školjki, vapnenca, tirkiza, lapis lazulija, pješčenjaka i izbrušenog bakra su nađeni, zajedno s jednostavnim figuricama žena i životinja. Jedna kamena sjekira je pronađena u grobu, a još nekoliko na površini. Ove kamene sjekire su najranije koje se pronalaze u stratificiranom kontekstu u južnoj Aziji.

## Mehrgarski period II i period III

Mehrgarhski period II 5500. pne. - 4800. pne. i Merhgarhski period III 4800. pne. - 3500. pne. su bili keramički neolitski (tj. s korištenjem grčanrije) a kasnije kalkolitski. Pronađeno je dosta tragova proizvodne djelatnosti kao i korištenja naprednijih tehnika. Pravljene su ogrlice od glazirane fajanse isto kao i figurice od terakote. Ženske figurice su bile ukrašene bojom te imale različite frizure i ukrase. Dva proširena groba su pronađena iz perioda II s time da je crveni oker korišten za bojanje tijela. Količina grobnih dobara se s vremenom smanjivala, postavši ograničena na ukrase i s više dobara u ženskim grobovima. Proizvedeni su prvi pečati od terakote i kostiju s geometrijskim dizajnom. Tehnologije su uključivale kamene i bakrene bušilice, jednostavne sušare, velike jamske sušare i lončiće za taljenje bakra. Postoje dokazi o razvijenoj trgovini u periodu II: jedna od najvažnijih je otkriće nekoliko kuglica lapis lazuli - porijekom iz Badakshana.

## Mehrgarhski period VII

Negdje između 2600. pne. i 2000. pne., grad je uglavnom napušten, upravo u vrijeme kada se počela razvijati Civilizacija doline Inda. Pretpostavlja se da su stanovnici Mehrgarha odselili u plodnu dolinu Inda nakon što je Baludžistan postao suh zbog promjena klime.

## Različita imena

Za Mehrgarh se također koriste nazivi Mehrgahr, Merhgarh or Merhgahr.

Ravnica Kachi također ima nazive kao što su ravnica Kacchi i ravnica Katchi.

## Literatura

* Lal, B.B. The Earliest Civilization of South Asia. Aryan Books International.

## Vanjske veze

* Mehrgarh (Balochistan) Arhivirano 2009-04-27 na Wayback Machine-u
* Balochistan Hills -  Arhivirano 2004-12-04 na Wayback Machine-u
* Early Developments of Art, Symbol and Technology in the Indus Valley Tradition -
* Stone age man used dentist drill -
* A brief writeup -  Arhivirano 2009-05-05 na Wayback Machine-u